open-index/open-wikipedia-markdown huggingface dataset:
A Cernada, San Xosé de Ribarteme, As Neves

**A Cernada** é un lugar da parroquia de San Xosé de Ribarteme no concello pontevedrés das Neves. Segundo o Instituto Galego de Estatística do ano 2008 ten 26 habitantes (16 homes e 10 mulleres).

Situada na aba do monte San Nomedio, é a aldea da parroquia a maior altitude.

## Toponimia 
O topónimo galego *Cernada* (da voz medieval **cinerata*, do latín ) indica unha terra queimada para o seu poboamento.

## Lugares e parroquias
### Lugares de San Xosé de Ribarteme
### Parroquias das Neves
## Notas 
## Véxase tamén 
### Outros artigos 
* Lugares das Neves
Bridget Catherine Regan

**Bridget Catherine Regan**, nada no condado de San Diego (California) o 3 de febreiro de 1982, é unha actriz estadounidense.

## Traxectoria 
Bridget graduouse na Escola de Artes da Universidade de North Carolina.

Dende o 2006, Regan apareceu en varias películas e programas de televisión. Destaca a súa participación nas series *The Wedding Album* (2006) e *Supreme Courtships* (2007). Tamén apareceu coma invitada nas series *Love Monkey* , *Law & Order: Criminal Intent*, *American Experience*, *Six Degrees*, *The Black Donnellys* e *New Amsterdam*. No cine apareceu en *Blinders* no 2006, *The Babysitters* no 2007 e *Sex and the City* no 2008.

No 2008 Bridget obtivo o seu primeiro papel estelar coma unha das actrices principais na serie *Legend of the Seeker*, unha serie baseada na serie de libros de Terry Goodkind; na serie Regan interpreta a Confesora Kahlan Amnell. Actualmente a serie está na súa segunda tempada.

## Filmografía 
### Series de televisión 
### Películas
O Outeiro, San Xosé de Ribarteme, As Neves

**O Outeiro** é un lugar da parroquia de San Xosé de Ribarteme no concello pontevedrés das Neves. Segundo os datos do Instituto Galego de Estatística do ano 2008 ten 31 habitantes (15 homes e 16 mulleres).

Posúe un cruceiro e está bañado polas augas do río Termes. Dentro do seu patrimonio natural cómpre salientar a existencia dun notable carballo centenario.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de San Xosé de Ribarteme 
### Parroquias das Neves 
## Notas 
## Véxase tamén 
### Outros artigos 
* Lugares das Neves
Scarborough

**Scarborough** pódese referir a:

## Topónimo 
### Inglaterra 
* Scarborough

### Australia 
* Scarborough, Australia Occidental, suburbio de Perth
* Scarborough, Nova Gales do Sur
* Scarborough, Queensland

### Nova Zelandia 
* Scarborough, Nova Zelandia, suburbio de Christchurch

### Canadá 
* Scarborough, Ontario, distrito de Toronto, Ontario
* Scarborough Village, barrio de Toronto, Ontario
* Scarboro, Calgary, barrio de Calgary, Alberta

### África do Sur 
* Scarborough, Cidade do Cabo

### Trindade e Tobago 
* Scarborough, Tobago

### Estados Unidos 
* Scarborough, Maine
* Scarborough, Virxinia do Oeste

### Mar da China 
* *Scarborough Shoal*, grupo de illas no Mar da Sur da China.

## Outros 
* Scarborough F.C., club de fútbol que existía en Scarborough, Inglaterra
* Scarborough Athletic F.C., club de fútbol que substituíu so anterior.
* Scarborough Evening News, xornal local da Scarborough de Inglaterra.
Álvaro Gil Varela

**Álvaro Gil Varela**, nado en Lugo en 1905 e finado en Madrid o 2 de outubro de 1980, foi un enxeñeiro de montes, empresario e filántropo galego.

## Traxectoria 
Durante a súa mocidade participou na redacción da revista *Ronsel*, publicada en Lugo e dirixida por Evaristo Correa Calderón.

Foi axudante de Montes da Deputación de Pontevedra en 1929. Ampliou estudos en Francia e Italia sobre técnicas de pastos. Estivo aloxado na Residencia de Estudiantes. Ampliou estudos en Alemaña en 1934, onde se doutorou pola Universidade de Berlín en Ciencias Naturais. Traballou e colaborou co doutor Cruz Gallástegui en xenética animal.

Vinculado co galeguismo republicano, formou parte do Partido Galeguista. En xuño de 1936 o gobernador civil de Pontevedra Gonzalo Acosta Pan delegou nel a presidencia da Xunta Provincial do Paro. Logo do golpe de Estado do 18 de xullo de 1936 foi detido e estivo encarcerado. Abríronlle expediente pola Comisión Provincial de Incautación de Bens en 1938, e foi depurado, sendo sancionado con tres anos de inhabilitación para o cargo de axudante de repoboación forestal.  Desposuído dos seus títulos académicos entrou en contacto coa empresa Zeltia, na que ocuparía cargos directivos. Tamén participou na xestión de Transfesa. Durante o período franquista axudou a financiar a actividade clandestina do nacionalismo galego.

Entre 1955 e 1980 realizou numerosas doazóns ao Museo Provincial de Lugo, entre as que se contan obras pictóricas e pezas de incalculable valor, como o torque de Burela e o carneiro alado de Ribadeo, ademais de brazaletes, arracadas e pulseiras de ouro de tradición celta. No 2009 unha sentenza xudicial deu a razón aos seus herdeiros, que reclamaban a reversión das devanditas doazóns.

## Recoñecementos 
Foi nomeado Fillo Predilecto da cidade de Lugo.
## Vida persoal 
Casou en Lugo con Antonia Arias Vázquez en marzo de 1931.
## Notas
Community Shield

A **Football Association Community Shield**, antigamente *Charity Shield* e tamén chamada *Supercopa de Inglaterra*, é un trofeo anual xogado en Inglaterra, onde xogan o campión da Premier League e a FA Cup da pasada tempada. Se un equipo fai un dobrete, é dicir gaña ambos títulos o mesmo ano, entón participaría o segundo clasificado da liga. O partido xógase ao comezo da tempada, tradicionalmente en Wembley.

A copa xogouse por primeira vez na tempada de 1908-09, substituíndo á *Sheriff of London Charity Shield*, que se empezara a xogar en 1898, con todo a Sheriff of London Charity Shield reapareceu máis tarde nalgunhas ocasións xunto á Charity Shield. Os partidos desta competición eran profesionais contra afeccionados. O primeiro partido foi entre o Manchester United (profesionais) e Queens Park Rangers (afeccionados). A competición nesa época non estaba moi considerada e os partidos eran informais.

Despois dos partidos de profesionais contra afeccionados o formato de competición foi evolucionando gradualmente en partidos entre os gañadores da liga e a copa. Porén, houbo excepcións, como na edición de 1950, onde xogaron a selección de Inglaterra do mundial contra o gañador da Copa. A data do xogo foi movida ao comezo da tempada en 1959, e en 1974 o secretario da FA, Ted Croker, creou o formato actual cos partidos sempre sendo xogados entre o gañador da liga e a copa no estadio nacional e os ingresos destinados a caridade (de aí o nome inglés da competición, Charity Shiel, ou *Copa da Caridade*). O partido é decidido no mesmo día con tempo extra e penaltis se preciso, aínda que entre 1975 e 1993 compartíase o trofeo se se empataba ao final do tempo de xogo.

Coa formación dunha nova liga, a Premier League en 1992, a Shield pasou a disputarse entre o gañador da Premier League e a FA Cup. A competición foi renomeada como Community Shield no ano 2002, sendo unha pequena cantidade destinada á caridade, mentres que o demais é para reformar a competición. O equipo máis laureado da competición é o Manchester United, gañador en 21 ocasións. A maior cantidade de goles nunha final foi o Manchester United goleando 8-4 a Swindon Town, en 1911.

## Gañadores da Copa 
### Por ano 
Lista de gañadores da Community Shield ano a ano.

### Por copas gañadas 
## Notas 
## Véxase tamén 
### Outros artigos 
* Premier League
* FA Cup

### Ligazóns externas 
* Historia da Community Shield
* RSSSF, arquivo de resultados
As Pedriñas

O topónimo **As Pedriñas** pode referirse a:

;En Galiza
***As Pedriñas**, lugar da parroquia de Rus, no concello de Carballo.
***As Pedriñas**, lugar da parroquia de San Xosé de Ribarteme, no concello das Neves.
***As Pedriñas**, lugar da parroquia de Lesón, no concello da Pobra do Caramiñal.
***As Pedriñas**, lugar da parroquia do Xobre ou O Maño, no concello da Pobra do Caramiñal.
***As Pedriñas**, lugar da parroquia de Taragoña, no concello de Rianxo.
***As Pedriñas**, lugar da parroquia de Carreira, no concello de Ribeira.
***As Pedriñas**, lugar da parroquia de Xoibán, no concello de Vilalba.

## Véxase tamén
### Outros artigos
***Pedriños**, lugar da parroquia de San Cibrán de Ribarteme, no concello das Neves;
***As Pedridas**, lugar da parroquia de Breamo no concello de Pontedeume.
Galería de imaxes sobre a néboa en Galicia

A néboa é un fenómeno meteorolóxico consistente na presenza de nubes moi baixas.

Ficheiro:Brétema Costa da Vela.jpg|O Hío (Cangas)
Ficheiro:Brétema dende o Facho.jpg|O Hío (Cangas)
Ficheiro:Torre de Hércules - Patrimonio da Humanidade - A Coruña.jpg|Torre de Hércules
Ficheiro:Cidade da Coruña nun mar de brétema.jpg|A Coruña
Ficheiro:Fotos Galicia II 014.jpg|Vilanova de Arousa
Ficheiro:Saiar, Caldas de Reis, Pontevedra, Galicia, España.jpg|Saiar (Caldas de Reis)
Ficheiro:Vilanova de Arousa 090905 Praia das Sinas 5.jpg|Vilanova de Arousa
Ficheiro:Amencer invernal en Santo André de Barredo, Castroverde.jpg|Santo André de Barredo (Castroverde)
Ficheiro:A Escabia, Fruíme, Lousame. Neboa sobor da Ria..jpg|A Escabia, Fruíme (Lousame)
Ficheiro:Brétemas nas Fragas do Eume, Galicia (Spain).jpg|Fragas do Eume
Ficheiro:O MONTE ENFEITIZADO (Guimarei, A Estrada).jpg|Guimarei (A Estrada)
Ficheiro:Cruceiro e bretema en Fisterra.jpg|Fisterra
Ficheiro:Brétema_mañanceira_en_Valdoviño,_Galiza.jpg|Valdoviño
Ficheiro:Praia de Meirás na bruma.jpg|Praia de Meirás, Valdoviño.
Ficheiro:Calime. Calima. Fog. Galicia.jpg|Calime
Gießen 46ers

Os **Gießen 46ers**, coñecidos como **JobStairs GIESSEN 46ers** por motivos de patrocinio, son un equipo profesional de baloncesto alemán con sede na cidade de Gießen, Hesse. Fundado no ano 1937, actualmente que xoga na ProA, a segunda categoría do baloncesto xermano. Disputa os seus partidos como local no Sporthalle Giessen-Ost, pavillón con capacidade para 4&nbsp;003 espectadores. Os maiores éxitos do club chegaron nos anos 1960 e 1970, época na que conseguiron seus cinco campionatos de liga e tres copas. Até a temporada 2012−13 era o único equipo alemán que non descendera desde a fundación da Bundesliga en 1966.

## Historia 
A sociedade á que pertence foi fundada en 1846, de aí vén o apelativo de *46ers* (os do 46), mais o equipo de baloncesto no comezou a funcionar ata 1937. A súa época dourada foi na segunda metade da década dos anos 1960, acadando o seu primeiro título nacional en 1965, repetindo en 1967 e 1968. Tras uns anos sen títulos, gañaron dous máis en 1975 e 1978. Os seus éxitos máis próximos no tempo, foron a súa aparición nas semifinais de 2005, onde perderon a eliminatoria por 1-3 ante o Brose Baskets, despois campións, e o terceiro posto conseguido na Copa de 2006. Na temporada 2012–13 o equipo descende por primeira vez na súa historia da Basketball Bundesliga desde a súa fundación en 1966, sendo o único equipo que permancera durante todas as camapañas. Con todo, o club consegue volver á elite tras ser campión da Segunda División (ProA) en 2014–15.

### Temporadas 
## Títulos 
* **Liga de Alemaña**
** **Campión (5)**: 1965, 1967, 1968, 1975, 1978
* **Copa de Alemaña**
** **Campión (3)**: 1969, 1973, 1979

## Xogadores 
### Destacados 
* Henning Harnisch
* Heiko Schaffartzik
* Louis Campbell
* Chuck Eidson
* Kevin Nash
* Anton Gavel

## Notas 
## Véxase tamén 
### Ligazóns externas 
* Sitio web oficial dos Gießen 46ers 
* Perfil dos 46ers en Eurobasket.com
Raidió Teilifís Éireann

250px|miniatura|Entrada os estudos de RTÉ en Donnybrook
**Raidió Teilifís Éireann** (nome oficial en irlandés, en galego *Radio Televisión de Irlanda*), máis coñecida polas súas siglas **RTÉ**. É a empresa de radiotelevisón pública da República de Irlanda. Produce programas e retransmisións de televisión, radio e Internet. O servizo de radio comezou o 1 de xaneiro de 1926 baixo o nome de Radio Éireann, mentres que as emisións de televisión comezaron o 31 de decembro de 1961.

Radio Éireann, foi un dos 23 membros fundadores da Unión Europea de Radiodifusión no ano 1950.

RTÉ é unha corporación estatutaria controlada por unha autoridade designada polo goberno de Irlanda. A dirección xeral está en mans do Comité Executivo, encabezado polo director xeral. Participa no consorcio de Euronews.

## Orixes 
As emisións en Irlanda comezaron no 1926 a través de 2RN en Dublín. Desde ese ano ata xuño de 1960, o servizo 2RN, máis tarde chamado *Radio Éireann* operou como unha sección do Departamento de Correos e Telégrafos, e os traballadores eran recoñecidos coma funcionarios polo goberno do país.

No ano 1960 RTÉ, baixo o nome Radio Éireann, quedou establecida pola *Broadcasting Authority Act* (Lei da Autoridade de Retransmisións) de 1960. A empresa foi transferida á nova autoridade que tamén se encargaba do novo servizo de televisión (Télifis Éireann), que operou desde o 31 de decembro de 1961. O nome foi cambiado a Radio Telefís Éireann pola *Broadcasting Authority Act* de 1966, e ambos servizos (radio e televisión) pasaron a ser coñecidos como RTÉ ese ano.

No ano 2009 a empresa volveu a cambiar o nome de *Radio Telefís Éireann* a *Raidió Teilifís Éireann* para reflictir a pronunciación no idioma gaélico do nome. Porén, na entrada da sede central en Dublín continúa o antigo nome gravado en pedra.

## Servizos 
### Radio 
* RTÉ Radio 1 (intereses xerais) 
* RTÉ 2fm (antiga RTÉ Radio 2, dedicada ó rock e a música pop)
* RTÉ lyric fm (música clásica, jazz, música do mundo)
* RTÉ Raidió na Gaeltachta, en lingua gaélica
* RTÉ 2XM (música para a mocidade) 
* RTÉ Choice (humor, documentais, variedade internacional)
* RTÉ Digital Radio News (information) 
* RTÉ Digital Radio Sport (deportes)
* RTÉ Gold (grandes éxitos da música clásica) 
* RTÉ Junior (programas para nenos) 
* RTÉ Europe (de cobertura europea)
### Televisión 
* RTÉ One (entrou en servizo no 1961 co nome de *Telefís Éireann*. Primeira cadea da televisión irlandesa)
* RTÉ Two (segunda cadea da televisión irlandesa)
* TG4 (canle en lingua irlandesa)

## Notas 
## Véxase tamén 
### Ligazóns externas 
* Historia da televisión en Irlanda 
* Páxina Oficial
Camp de Túria

**Camp de Túria**, é unha comarca da provincia de Valencia, na Comunidade Valenciana, con capital en Llíria. Xunto con Llíria, outros municipios de máis de 10.000 habitantes son Bétera, Riba-roja de Túria, La Pobla de Vallbona, L'Eliana e Benaguasil, Vilamarxant e San Antonio de Benagéber. Os municipios con menos de 10.000 habitantes son Nàquera, Serra e Casinos.

## Historia 
En 1995, a petición da súa propia poboación, o municipio de Gátova incorporouse á provincia de Valencia, pasando a formar parte da comarca de Camp de Túria (pertencía ao Alto Palancia na provincia de Castelló).

## Concellos 
Os datos básicos dos 16 concellos coas cifras de poboación do padrón municipal de 2023 son:

## Notas
FA Cup

A **Football Association Challenge Cup**, mellor coñecida como a **FA Cup**, é unha competición anual de fútbol inglés de eliminación directa, organizada pola Football Association. Dende 2015 coñécese como **The Emirates FA Cup** por motivos de patrocinio.

## Historia 
A primeira vez que se disputou a FA Cup foi en 1871. É a competición futbolística máis antiga do mundo. Desde 1916 até 1919 a competición suspéndese por mor da primeira guerra mundial. Entre 1940 e 1945 a segunda guerra mundial obriga a suspender a competición de novo.

### Patrocinios 
## Sistema de competición 
O sistema de competición é o de eliminatorias directas a un partido, dentro dun cadro xeral de competición no que participan todos os clubs. En caso de empate, xógase un partido adicional en campo do equipo que sexa visitante no primeiro encontro. Outra igualdade en goles implica que o paso á seguinte rolda é para o equipo que marque máis goles de visitante. Se a paridade persiste hai lanzamentos de penaltis. O campión da FA Cup consegue un posto na seguinte edición da UEFA Europa League.

## Resultados 
Todos os equipos son ingleses, agás os indicados con  (escoceses) ou  (galeses).

## Notas 
## Véxase tamén 
### Outros artigos 
* Premier League
### Ligazóns externas 
* Web Oficial da FA Cup
Areal

O termo **Areal** pode referirse a:

*Un **areal**, ou areeiro, é unha extensión de terreo con area, por exemplo unha praia.

Como topónimo, pode referirse a:

;En Galiza
***Areal**, lugar da parroquia de San Miguel de Neira de Rei, no concello de Baralla;
***O Areal**, barrio da cidade de Vigo;
***O Areal**, lugar da parroquia de Cascallá, no concello de Becerreá;
***O Areal**, lugar da parroquia de Donalbai, no concello de Begonte;
***O Areal**, lugar da parroquia de Cabanas, no concello de Cabanas;
***O Areal**, lugar da parroquia de Berdillo, no concello de Carballo;
***O Areal**, lugar da parroquia de Laxe, no concello de Laxe;
***O Areal**, lugar da parroquia de Esteiro, no concello de Muros;
***O Areal**, lugar da parroquia de San Xosé de Ribarteme, no concello das Neves;
***O Areal**, lugar da parroquia de Arrabaldo, no concello de Ourense;
***O Areal**, lugar da parroquia de Cruces, no concello de Padrón;
***O Areal**, lugar da parroquia de Ponteareas, no concello de Ponteareas;
***O Areal**, lugar da parroquia de Goiriz, no concello de Vilalba;
***O Areal**, lugar da parroquia de Vieiro, no concello de Viveiro;
***O Areal de Fontes**, lugar da parroquia de Cumiar, no concello de Ponteareas;
***Arealba**, lugar da parroquia de Irixoa, no concello de Muras;
***Arealonga**, lugar da parroquia de Marín, no concello de Marín.

## Notas
## Véxase tamén
### Outros artigos
****Areal. Revista Cultural de Sada***, publicación semestral iniciada en 2010.
PAS Alcoi

O **Patí Alcodiam Salesià**, tamén coñecido como **PAS Alcoi** é un club de hóckey a patíns e patinaxe artística da localidade alacantina de Alcoi.

O equipo de hóckey a patíns compite actualmente na OK Liga.

## Historia
O ''Club Patí d'Alcoi'' foi fundado en 1951, e tres anos máis tarde converteuse en sección do Real Alcodiam Deportivo, un dos clubs de fútbol de Alcoi. En 1957 fusionouse co equipo do Colexio Salesianos e dende aquela é denominado Patí Alcodiam Salesià.

## Véxase tamén
Blanes Hoquei Club

O **Blanes Hoquei Club Fundació** é un club de hóckey a patíns catalán da localidade de Blanes, La Selva (Provincia de Xirona), fundado en abril de 1961 e que actualmente compite na OK Liga.

## O himno 
En 2007, celebrándose a cuarta edición da Golden Cup foi presentado o himno oficial do Blanes HC, composto e gravado pola banda blanesa Bizarre.

## Palmarés 
* **1 Copa do Rei**: 2001
* **2 Golden Cups**: 2006 e 2007

## Véxase tamén
Aeroescudo

[miniatura|Representación artística dun orbitador Viking soltando o aterrizador, encerrado nun aeroescudo. Ilustración por [Don Davis.]]

Un **aeroescudo** é un escudo térmico ríxido que protexe ó vehículo da presión e a calor producidos polo arrastre durante a entrada atmosférica, freándoo, e podendo protexelo de impactos de obxectos durante o voo espacial. Dentro de aeroescudo vai aloxado a carga útil xunto con equipamento como paracaídas, motores foguete e electrónica de control, como as unidades de medición inercial, que monitoriza a orientación do escudo durante o descenso en paracaídas.

Os aeroescudos son compoñentes clave nas misións espaciais interplanetarias. Foron usados durante o programa Apollo á Lúa na década dos anos 1960 e 1970, no programa Viking a Marte (1975), na misión Mars Pathfinder de 1997, nas misións dos Mars Exploration Rover do 2003 e noutras moitas misións.

## Notas 
* 
* 
* Space travel guide
* Early Reentry Vehicles: Blunt Bodies and Ablatives

## Véxase tamén 
### Ligazóns externas 
* Aeroescudo de baixa masa do Cornerstone Research Group .
C.H. Lloret

O **Club Hoquei Lloret** é un club de hóckey a patíns catalán da localidade xerundense de Lloret de Mar, na comarca de La Selva, fundado en 1969 e que compite actualmente na OK Liga.

## Historia
O CH Lloret foi fundado en 1969, chegou á Primeira División Nacional na tempada 1981-82, acadando catro anos máis tarde o ascenso á División de Honra, na que tan só consegue xogar dúas tempadas. Na tempada 2001-02 o equipo retorna á máxima categoría.

Do 9 ao 12 de marzo de 2006 celebrouse en Lloret de Mar a Copa do Rei coa participación do Club Hoquei Lloret, caendo este en cuartos de final fronte ao Igualada HC, nunha edición que acabaría gañando o Reus Deportiu.

O CH Lloret chegou á final four de Dinan da Copa CERS na tempada 2007-08, caendo en semifinais fronte ao Hockey Valdagno. En 2009 foi Lloret de Mar quen acolleu a final a catro da Copa CERS.

## Véxase tamén
### Ligazóns externas
* Páxina oficial do club
Impresión, sol nacente

***Impresión, sol nacente*** (en francés *Impression, soleil levant*) é un cadro do pintor francés Claude Monet, cuxo título deu nome ó movemento impresionista. Realizado en 1873 durante unha breve estancia do artista en Le Havre, representa o amencer no porto da cidade.

## A técnica 
A intención do artista nesta obra non é capturar o detalle, senón plasmar un intre fugaz: o momento no que o sol se eleva no horizonte entre as néboas do porto de Le Havre. Así, Monet emprega pinceladas soltas coas que consegue que as formas desaparezan case por completo creando deste xeito unha sensación atmosférica: as figuras e a paisaxe están tan esvaídas que semellan un esbozo, coma acontece coas barcas e co fondo da escena. Asemade, para plasmar o movemento da auga emprega unhas pinceladas descontinuas na súa superficie e no reflexo do sol .

## Contexto histórico 
A obra foi presentada por primeira vez en 1874 na "I Exposición da sociedade anónima de artistas pintores, escultores e gravadores" , que era unha alternativa ao Salón de París -o cal estaba ligado á Escola de Belas Artes- onde podían expoñer as súas obras artistas independentes que buscaban unha renovación das artes. O autor houbo de buscarlle un título para incluíla no catálogo da exposición:

A raíz deste evento, o crítico Louis Leroy, do xornal *Le Charivari*, escribiu un artigo coma crítica á exposición o 25 de abril de 1874, titulado "l'Exposition des Impressionnistes" ("A exposición dos impresionistas") tentando facer un xogo de palabras despectivo co título do cadro de Monet. Deste xeito xurdiu o nome deste movemento artístico.

## Notas
Club Patín Tenerife

O **Club Patín Tenerife** foi un club de hóckey a patíns da cidade de Santa Cruz de Tenerife. Fundado en 1970 e desaparecido no 2011 por motivos económicos.

En 2008 proclamouse campión da Copa CERS ao derrotar na final ao Hockey Valdagno nos penaltis.

## Historia 
O club foi fundado en 1970 co nome Patín Tenerife La Salle, nun proxecto encabezado por Antonio Miguel Gómez Hernández. Na tempada 1981-82 competiu por primeira vez na División de Honra, mais só duraría un ano na máxima competición do hóckey a patíns español. O seu retorno á OK Liga chegou na tempada 1997-98.

En competicións europeas, na tempada 2007-08 gañou a Copa CERS, e na tempada 2008-09 debutou na Copa de Europa.

O 16 de agosto do 2011 o club anunciaba mediante un comunicado na súa páxina web que renunciaba a competir na 1ª División Estatal (categoría á cal descendera ao final da tempada 2010-11) a causa das dificultades para completar un presuposto de garantías para competir na segunda categoría do hóckey a patíns español, este feito supuxo a desaparición do club canario logo de 41 anos nos que se converteu no máximo expoñente deportivo da illa.

## Palmarés 
* **1 Copa CERS** (2007-08)

## Notas 
## Véxase tamén
Michelle Jenner

**Michelle Jenner Husson**, nada en Barcelona o 14 de setembro de 1986, é unha actriz catalá, cantante e actriz de dobraxe de películas e videoxogos, filla de nai francesa e de pai español de ascendencia inglesa. Acadou sona polo seu papel como Sara Miranda da serie *Los hombres de Paco*.

## Traxectoria 
Filla do actor de dobraxe Miguel Ángel Jenner. Estudou no colexio La Salle de Bonanova, onde tamén asistiu a clases de teatro, canto e baile, disciplinas que tamén practicaba na escola Company & Company.

Con só dous anos de idade, a súa nai levábaa a castings e realizou algúns traballos na publicidade e mais na moda.

Ós seis anos comezou por casualidade no mundo da dobraxe dicindo tan só dúas palabras nun filme onde se precisaban moitos cativos. A partir de aquí, este mesmo director empezou a contactar con ela para outros papeis cada vez máis importantes, e outros directores tamén a foron coñecendo.

Ó remata-lo bacharelato ingresou na escola de interpretación Nancy Tuñon, onde non puido finaliza-los tres cursos. Posteriormente marchou cabo a Madrid a roda-la serie de televisión *Los hombres de Paco*.

Amais, participou na campaña de Herbal Essences polo verán do 2007, actuou en dúas curtametraxes, "Tight" (gañador do premio Brigadoon á mellor curtametraxe en Sitges 2006) e "Cinco contra un" (gañador do Premio Novo no Festival Humor en Corto). A actriz posou para revistas tan coñecidas como MAN ou FHM amais de moitas outras (Liña, Ragazza, Loka, Bravo, Superpolbo etc). É a nova embaixadora do videoxogo *Los Sims 2* cun personaxe creado a partir dela. No 2008 actuou na súa primeira obra de teatro en Don Juan de Alcalá como Dona Inés.

No 2009, rodou *Inocentes*, miniserie de Telecinco compartindo protagonismo con Álex González. Tamén participou en 2010 na serie de TNT *Entre todas las mujeres* e na tv-movie de Antena 3 *La Princesa de Éboli*, protagonizada por Belén Rueda e Hugo Silva. No outono deste mesmo ano roda a película *No tengas miedo*, dirixida por Montxo Armendáriz na que é protagonista dunha trama moi dura.

En maio de 2011 confirmouse que protagonizaría a nova serie histórica de La 1 sobre a vida de Isabel a Católica, *Isabel*, que foi estreada o 10 de setembro de 2012.

## Filmografía 
### Televisión 
* *La catedral del mar* (2018). Mar.
* *Isabel* (2012). Isabel a Católica.
* *La Princesa de Éboli* (2010). Ana de Austria.
* *Todas las mujeres* (2010). Ona.
* *Inocentes* (2010). Sonia.
* *Los hombres de Paco*. (2005-2009) Sara Miranda.
* *Porca misèria* (2006. (1 cap.)
* *Més enllà de les estrelles* (2003). Carmeta.
* *El cor de la ciutat* (2000).

### Cinema 
* *Circuit* (2010) (posprodución)
* *Tensión sexual no resuelta* (2010) (posprodución)
* *Spanish Movie* (2009). Fada
* *Íntimos y extraños*. 3 historias y 1/2 (2008). María
* *Tight* (2006). Chica (Curtametraxe)
* *Nubes de verano* (2004).Natalia
* *Faust: La venganza está en la sangre* (2000)

## Premios 
* Candidata ao Premio Goya á mellor actriz revelación polo papel de Silvia en *No tengas miedo*.

## Véxase tamén 
### Ligazóns externas 
* Web oficial
* Ficha na eldoblaje.com
* Ficha na eldoblatge.com
Genève Rink Hockey Club

O **Genève Rink-Hockey Club** é un equipo de hóckey a patíns suízo da cidade de Xenebra fundado en 1939. Actualmente compite na LNA e na Copa CERS.

É un dos clubs suízos máis antigos desta modalidade deportiva.

Acadou en cinco ocasións o dobrete suízo, ao gañar a liga e a copa en 1962, 1992, 1993, 1995 e 2008

## Palmarés 
* **10 Ligas suízas LNA**: 1962, 1992, 1993, 1995, 1996, 1997, 1998, 2006, 2008 e 2010.
* **12 Copas suízas**: 1962, 1985, 1990, 1991, 1992, 1993, 1995, 1999, 2002, 2003, 2007 e 2008.
* **1 Ligas suízas LNB**: 1983.

## Véxase tamén 
### Ligazóns externas 
*  Sitio oficial do club
Montreux Hockey Club

O **Montreux Hockey Club** é un equipo suízo de hóckey a patíns da localidade de Montreux, que actualmente compite na LNA. É o club máis antigo deste deporte en Suíza, sendo fundado en 1911, e o máis laureado con 48 ligas e 15 copas nacionais.
No campo europeo o mellor resultado obtido foi na Recopa de Europa da tempada 1981-82, cando o equipo chegou ás semifinais, caendo fronte ao Sporting CP portugués.

## Historia 
O club naceu cando uns amigos en 1910, coa apertura do Pavillón de Deportes de Montreux Palace, decidiu crear un club de hóckey a patíns.

A través de subidas e baixadas, o Montreux HC fixo o seu camiño con rapidez e logrou crear un lugar á luz grazas aos contactos cos equipos de París, Stuttgart, Londres, Milán e Lión. Mesmo logrou convencer aos amigos de Lucerna e Xenebra, deixando de lado o stick longo e o disco do hóckey sobre xeo (que foron os primeiros instrumentos para xogar nun inicio) para empregar un pau máis curto e unha bóla.

En 1924 en Montreux, foi fundada baixo a dirección de Fredy Renkewitz e amigos, a Federación Internacional de Hóckey a Patíns, da que segue sendo presidente Frédy Renkewitz ata 1960.

Tamén en Montreux, o 1 de maio de 1925 coa iniciativa de Angeloni Nini, Frédy Renkewitz, Albert Meyer e Werner Zeltner, créase a Federación Suíza de Hóckey a Patíns con tres disciplinas: hóckey, carreiras e patinaxe artística. Logo se creou un torneo anual da Pascua de Montreaux, o Torneo das Nacións de Montreux.

## Palmarés 
### Nacional 
* **50 Ligas suízas LNA**: 1914, 1925, 1926, 1927, 1928, 1929, 1930, 1931, 1932, 1933, 1934, 1935, 1936, 1937, 1938, 1939, 1940, 1941, 1943, 1944, 1945, 1946, 1947, 1948, 1949, 1950, 1951, 1952, 1953, 1954, 1955, 1957, 1958, 1959, 1960, 1961, 1963, 1964, 1965, 1966, 1969, 1975, 1976, 1982, 1983, 1984, 1986, 1987, 2017 e 2018.
* **16 Copas suízas**: 1958, 1960, 1961, 1963, 1964, 1965, 1969, 1970, 1971, 1972, 1975, 1978, 1980, 1981, 1984 e 2015.

### Trofeos menores 
* **4 Ligas suízas LNB**: 1958, 1960, 1963 e 1965.
* **2 Ligas suízas LNC**: 2006 e 2007.

## Competicións internacionais 
* **4 Torneo das Nacións de Montreux**: 1921, 1922, 1934 e 1941.

## Véxase tamén
Sport Club Thunerstern

O **Sport Club Thunerstern** é un club de hóckey a patíns de Thun (Suíza). Foi fundado en 1959. Actualmente compite na LNA, a máxima categoría do hóckey a patíns suízo. O nome do club ten a súa orixe no escudo da cidade, onde é visible unha estrela de ouro de sete puntas, esta estrela tamén é visible no logo do club.

## Palmarés 
* **8 Ligas LNA**: (1979-80, 1987-88, 1988-89, 1989-90, 1990-91, 1993-94, 2000-01, 2004-05)
* **7 Copas suízas** (1986, 1989, 1994, 1997, 1998, 2001, 2006)
* Finalista da Recopa de Europa (1992-93)

## Véxase tamén 
### Ligazóns externas 
* Páxina oficial do club .
Galería de imaxes de Infesta, Monterrei

San Vicenzo de Infesta é unha parroquia do concello ourensán de Monterrei

## Lugar de Guimarei

Ficheiro:Guimarei, Infesta, Monterrei 01.jpg
Ficheiro:Guimarei, Infesta, Monterrei 02.jpg
Ficheiro:Guimarei, Infesta, Monterrei 03.jpg
Ficheiro:Guimarei, Infesta, Monterrei 05.jpg
Ficheiro:Guimarei, Infesta, Monterrei 06.jpg
Ficheiro:Guimarei, Infesta, Monterrei 07.jpg
Ficheiro:Guimarei, Infesta, Monterrei 08.jpg
Ficheiro:Guimarei, Infesta, Monterrei 09.jpg
Ficheiro:Guimarei, Infesta, Monterrei 10.jpg
Ficheiro:Guimarei, Infesta, Monterrei 11.jpg
Ficheiro:Guimarei, Infesta, Monterrei 12.jpg
Ficheiro:Guimarei, Infesta, Monterrei 13.jpg
Ficheiro:Guimarei, Infesta, Monterrei 14.jpg 

## Lugar de Infesta

Ficheiro:Infesta, Infesta , Monterrei 03.jpg ‎
Ficheiro:Infesta, Infesta , Monterrei 02.jpg
Ficheiro:Infesta, Infesta , Monterrei.jpg

## Véxase tamén
*Galería de imaxes de Monterrei
Rollsport Club Uttigen

O **Rollsport-Club Uttigen** é un club de hóckey a patíns da localidade de Uttigen (Suíza).

## Historia 
O Rollsport-Club Uttigen foi fundado en 1980.

Os primeiros éxitos deportivos máis importantes foron só un punto de partida en 1990 coa consecución do LNB. En 1999 convértese no último campión suízo do século XX, ao gañar a LNA, e no ano 2000 converteuse no primeiro campión suízo do século XXI ao revalidar o título. Os catro primeiros anos do século XXI foron os mellores na historia do club, ao acadar catro títulos (tres deles consecutivos en 2002, 2003 e 2004). A Copa Suíza é un título que se lle resiste ao Uttigen, a pesar de chegar seis veces á final en 1995, 1996, 1998, 2001, 2003 e 2004, estando a piques de gañala en tres ocasións, nas que se tivo que recorrer á prórroga e aos penaltis.

## Palmarés 
* Hóckey a patíns masculino:
** **5 Ligas suízas**: 1999, 2000, 2002, 2003 e 2004.
* Hóckey a patíns feminino:
** **1 Liga suíza**: 2003.
** **2 Copas suízas**: 2003 e 2004.

## Véxase tamén 
### Ligazóns externas 
* Páxina oficial do club  .
Rollhockey Club Wimmis

O **Rollhockey Club Wimmis** é un club de hóckey a patíns da cidade de Wimmis (Suíza). Foi fundado o 27 de setembro de 1975 e actualmente compite na LNA.

No ano 2000 o club acolleu o Campionato de Europa.

## Historia 
O club foi fundado en 1975 por dous xogadores de hóckey que se atopaban na procura dunha formación axeitada para xogar en verán. No ínterim, un grupo de entusiastas da rexión e ben coñecidos en Wimmis fixeron medrar ao club. O club tivo un lugar provisional nas instalacións da escola de primaria.

O punto culminante dos 30 anos de historia do foron sen dúbida a organización da 44ª edición do Campionato de Europa, do 4 ao 10 de xuño do 2000 na sala do hóckey a patíns do Rollhockeyhalle Herrenmatte Portugal, España, Italia, Francia, Alemaña, Inglaterra, Holanda e, por suposto, o equipo nacional suízo xogaron durante unha semana polo título, que finalmente acadaría España tras gañar na final a Portugal.

## Palmarés 
* **1 Liga suíza LNA**: 2007.
* **3 Copas suízas**: 1988, 1996 e 2005.

## Véxase tamén 
### Ligazóns externas 
* Sitio oficial do club
Carlos XI de Suecia

[miniatura|310px|Carlos XI de Suecia durante a [batalla de Lund (1676). Óleo atribuído a David Klöcker Ehrenstrahl (1682).]]

**Carlos XI**, nado en Estocolmo o 24 de novembro de 1655 e finado na mesma cidade o 5 de abril de 1697, foi o Rei de Suecia entre 1660 ata a morte, Duque de Bremen e Príncipe de Verden (1660-1697) e conde do Palatinado-Zweibrücken (1681-1697) como Carlos I. Era o único fillo do matrimonio do rei Carlos X Gustavo e Eduviges Leonor de Holstein-Gottorp.

## Traxectoria 
Carlos XI foi un dos monarcas máis poderosos e destacados da historia do seu país. A súa obra no goberno foi esencialmente administrativa, logrando así reestruturar o Estado e levantar ao país da crise na que se achaba despois de numerosas guerras. Se ben nos seus inicios tivo proclividade pola guerra, durante a maior parte do seu reinado mantivo a paz, e evitou as confrontacións internacionais. A paz permitiulle centrarse na política interior, combater aos grupos de interese dentro da administración pública, realizar profundas reformas e erixirse como monarca absoluto.
Río Tana

O **Río Tana** é o río máis extenso de Kenya. Percorre 800&nbsp;km cara sueste, dende os Montes Aberdare até o océano Índico, onde desauga cerca de 90&nbsp;km ao nordeste de Melinde. No curso superior do río foron construídas varias presas nas décadas de 1960 e 1970 para aproveitamento hidroeléctrico. Na parte inferior do seu curso, na planicie, practícase a agricultura.
Xapón nos Xogos Olímpicos

O **Xapón** participou por vez primeira nos **Xogos Olímpicos** en 1912 e competiu en case cada edición dende entón. A nación non estivo convidada nos Xogos de 1948 despois da segunda guerra mundial e tampouco participou nos Xogos de 1980 de Moscova como parte do boicot liderado polos Estados Unidos.

O Xapón gañou as súas primeiras medallas en 1920, e as súas primeiras medallas de ouro en 1928. Os deportistas xaponeses gañaron un total de 542 medallas nos Xogos Olímpicos de Verán, conseguindo a maioría das medallas de ouro na disciplina de judo. O Xapón tamén gañou 76 medallas nos Xogos Olímpicos de Inverno. 

O Comité Olímpico Xaponés foi creado en 1911 e foi oficialmente recoñecido en 1912.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

;Xogos de Inverno

## Notas 
## Véxase tamén 
### Ligazóns externas 
* 
*
Outeiro, Muro, Láncara

**Outeiro** é un lugar da parroquia de Muro, no concello galego de Láncara, na comarca de Sarria. Segundo o Instituto Galego de Estatística, no 2009 tiña 17 habitantes (7 homes e 10 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Muro 
### Parroquias de Láncara 
## Notas
Up

**Up** ou **UP** pode referirse a:

*a película de animación de Disney·Pixar ***Up***, do ano 2009.
*o disco de R.E.M. ***Up***, do ano 1998;
*o partido político colombiano **Unión Patriótica**;
*o partido político polaco **Unia Pracy**;
*a **Universidade de Porto**.
Universidade de East London

A **Universidade de East London** (**UEL**) é unha universidade situada no East End de Londres, Inglaterra. A universidade ten preto de 23.000 alumnos, con base en dous campus nas áreas de Stratford e Docklands.

## Véxase tamén 
### Ligazóns externas 
* University of East London
Galería de imaxes de libélulas de Galicia

**Galería de imaxes** de libélulas de Galicia.

A libélula ou **libeliña** é un insecto alado pertencente á suborde *Anisoptera*.

## Libélulas 
### *Anax imperator* 

Ficheiro:Libelula Imperator.jpg

### Orthetrum coerulescens 

Ficheiro:Orthetrum coerulescens. A Arnoia, Galicia (Spain) 3.jpg|San Salvador da Arnoia

### Sympetrum 

Ficheiro:Libélula na praia da Aguieira, Nebra, Porto do Son 090719 05.jpg|Nebra, Porto do Son.
Ficheiro:Libélula na praia da Aguieira, Nebra, Porto do Son 090719 02.JPG|Nebra.
Ficheiro:Libélula na praia da Aguieira, Nebra, Porto do Son 090719 04.JPG
Ficheiro:Libélula na praia da Aguieira, Nebra, Porto do Son 090719 05.jpg

### Zygoptera 

Ficheiro:Libeliña141eue.JPG

### Por clasificar 

Ficheiro:Libélula, Valdoviño.jpg
Ficheiro:Libeliña143eue.jpg|Larva de Odonata en Oza-Cesuras.
Ficheiro:Libélula nas Fragas do Eume, Galiza.jpg|Libélula nas Fragas do Eume
Ficheiro:Libélula en Galiza.jpg
Ficheiro:Libeliña, Galicia (Spain).jpg
Ficheiro:Libelula con sombra, Valdoviño.jpg
Ficheiro:Libelula azul.jpg

## Véxase tamén 
### Outros artigos 
* Galería de imaxes de Galicia
* Galería de imaxes da fauna de Galicia
* Galería de imaxes de arañas de Galicia
* Galería de imaxes de insectos de Galicia
Subdivisións de Haití

As **subdivisión de Haití** son os departamentos (*départements*) , os *arrondissements* e as comunas (*communes*).

## Departamentos
dereita|Mapa dos departamentos do Haití.
O Haití está dividido en dez departamentos:
# Artibonite
# Centro
# Grande Enseada
# Nippes (creado no 2003)
# Norte
# Nordeste
# Noroeste
# Oeste
# Sur
# Sueste

## Distritos e comunas
Hai, no Haití, 41 arrondissements e 133 comunas.
Carlos Jiménez Díaz

**Carlos Jiménez Díaz**, coñecido artisticamente como **Carlos Jiménez**, nado en Viveiro o 11 de xaneiro de 1971, é un actor de dobraxe, locutor e presentador radiofónico e de televisión, humorista e imitador galego. Licenciouse en Xeografía e Historia pola Universidade de Santiago de Compostela en 1993.

## Traxectoria 
### Dobraxe 
Carlos Jiménez ten unha longa traxectoria como actor de dobraxe en publicidade, series de televisión e longametraxes. Un dos seus traballos máis coñecidos é como voz de Paulo Mármore na versión galega de *Os Picapedra* (*The Flinstones*), emitida pola TVG.

Foi locutor dos programas *Hai que mollarse* e *Botarse ó monte, actualmente tamén en Cos Pés na Terra* na televisión pública galega, e púxolle a voz ao personaxe Burro, na dobraxe galega do filme *Shrek* (na versión orixinal tiña a voz de Eddie Murphy).

### Radio 
Como locutor radiofónico traballou no espazo *Corre Carmela que chove* en RadioVoz Galicia (1993-1995), líder de audiencia na súa faixa horaria e Premio Galicia de Comunicación ao mellor programa radiofónico de 1994. Tamén recibiu o Premio Curuxa do Humor que concede o Concello de Fene nese mesmo ano.

Entre 1996 e 1998 traballou tamén no programa *Penalty y Expulsión* en Radio Voz A Coruña, e desde 1999 en distintos programas da Radio Galega como *Nunca Tal Oíra*, *O Miradoiro* e *Un día por diante* (tamén con Paco Lodeiro). Desde outubro de 2009 ata 2017 formou parte do equipo do espazo deportivo *Galicia en Goles onde recibiu tamén o premio no apartado de Radio ano 2013 da Asociación Galega de Prensa Deportiva.* Desde entón forma parte do programa *Galicia por Diante*, xunto con Kiko Novoa.

### Televisión 
Colaborou en diversos programas da TVG como *Palabras maiores* (1994), *Selección Galega* (1995), *Salsa verde* (1996), *Tardes con Ana* (1999-2001), *Tardes de verán* (2000), *O show dos Tonechos* e colaboracións esporádicas en *Supermartes* e *Luar*. Desde novembro de 2009 a 2011 como guionista e actor no programa de humor *Land Rober*, con Roberto Vilar.

### Humorista e imitador 
Comezou como humorista en espectáculos en directo como membro do equipo de *Corre Carmela que Chove*. É membro do espectáculo humorístico *Risoterapia*, xunto con Paco Lodeiro, que realiza periodicamente actuacións por toda Galiza. A súa especialidade é a imitación, e asegura contar no seu repertorio con máis de 120 personaxes famosos.
Galería de imaxes de galiñas de Galicia

Galiña e **galo** son os nomes dados, respectivamente, á femia e macho da especie *Gallus gallus domesticus*

## Galos

Ficheiro:Galo GDFL65.jpg|Vilarromarís, Oroso
Ficheiro:Galo GDFL66.jpg|Oroso
Ficheiro:Galo 02.jpg

## Galiñas

Ficheiro:A Galiña.jpg|Galiña
Ficheiro:Galiñas, Bueu.jpg|Bueu
Ficheiro:Galiña GDFL60.jpg

## Parellas

Ficheiro:Galiña GDFL62.jpg|Vilarromarís, Oroso
Up (filme)

***Up*** (en galego, *No alto* ou *Subir*, dependendo do contexto) é unha película de animación 3D xerada por computador e producida por Pixar Animation Studios, estreada nos EUA o 29 de maio de 2009 e distribuída por Walt Disney Pictures. Está dirixida por Pete Docter, director de *Monsters, Inc.*, e conta coas voces de Edward Asner, Christopher Plummer, Jordan Nagai e John Ratzenberger. Nela traballaron uns 70 animadores.

## Sinopse 
Carl Fredricksen (Ed Asner) é un vendedor de globos xa xubilado, de 78 anos. De neno coñecera unha nena chamada Ellie, coa que terminara casando. Desde cativos soñaran con explorar Suramérica e coñecer "as fervenzas Paraíso", pero Ellie faleceu sen poder logralo.

Pero cando se ve acosado por empresas urbanísticas para deixar a súa casa, e é forzado a retirarse a un asilo, Carl decide cumprir o soño da parella. Fai voar a súa casa, atándolle miles de globos de helio. Pero ao pouco de comezar o voo, descobre que leva un polisón, un explorador de 8 anos chamado Russell (Jordan Nagai). Tras atravesar tormentas tropicais, ambos os dous chegan á selva, e atopan o ídolo da infancia de Carl, un explorador que non dubida en querer matalos para atopar unha ave.

Finalmente, Carl e Russell regresan á vila de orixe nun dirixible, vivindo en calma e lembrando a súa aventura.

## Premios 
* Oscar ó mellor filme de animación, 2009.
* Oscar á mellor banda sonora, 2009.
* A película acadou o Globo de Ouro á mellor película animada e á mellor banda sonora no 2010.

## Notas 
## Véxase tamén 
### Ligazóns externas 
* *Up* páxina oficial de Disney .
* *Up* na Internet Movie Database .
Cadena 100

**Cadena 100** é un cadea musical de radio española propiedade de Radio Popular S.A. Os seus estudos centrais están en Madrid, aínda que posúe frecuencias repartidas por toda España.

## Historia 
Cadena 100 ten o seu precedente en Popular FM, unha cadea de emisoras musicais de Radio Popular que empezou a emitir a principios da década de 1990. A partir desa rede de emisoras, en 1992 Rafael Revert (que fora fundador de Los 40 Principales) creou Cadena 100, e dirixiuna ata 1997.

## A nova Cadena 100 
O 4 de setembro de 2006 a cadea estrea unha nova programación adoptando os máis actuais sistemas de programación musical baseados exclusivamente nas preferencias dos oíntes de 25 a 39 anos.

O 25 dese mesmo mes a cadea estreou o seu novo programa espertador: *Buenos días, Javi Nieves*.

## Emisoras galegas 
## Véxase tamén 
### Ligazóns externas 
* www.cadena100.es .
Gurgullo

* Gurgullo (insecto) Nome xenérico aplicado a varias especies de insectos coleópteros da familia dos curculionídeos, sendo un dos máis coñecidos o gurgullo do eucalipto.
* Manancial, lugar onde nace a auga facendo gurgullas.
* Nome vulgar dunha planta herbácea velenosa da familia das solanáceas, tamén denominada figueira do demo, herba do demo ou estramonio (*Datura stramonium*).
Gurgullo (insecto)

miniatura|Gurgullo.
**Gurgullo** é o nome xenérico aplicado a varias especies de insectos coleópteros da familia dos curculionídeos, sendo un dos máis coñecidos o gurgullo do eucalipto.

As especies endémicas de gurgullos alóxanse nas sementes ou vaíñas de legumes, tamén nos ourizos das castañas (gurgullo da castaña) e mesmo atacan os cereais almacenados en celeiros ou cabazos.
Gurgullo da castaña

O **gurgullo da castaña** (*Curculio elephas* Gyllenhal) é un insecto coleóptero da familia dos curculionídeos. As súas larvas medran no interior do ourizo da castaña. Convértense en adultos habitualmente entre os meses de agosto e setembro, fase na que acadan un tamaño entre 6 a 10&nbsp;mm (inferior á lonxitude da fase larval) e adquiren unha cor entre gris e amarela.
Buraka Som Sistema

**Buraka Som Sistema** é un grupo de música electrónica de Amadora (Portugal). A formación está especializada no son *kuduro*, e están acreditados coma os creadores do *kuduro* progresivo.

## Traxectoria 
**Buraka Som Sistema** formouse en 2006 da man de João Barbosa (Li'l John), Rui Pité (DJ Riot), Andro Carvalho (Conductor) e Kalaf Ângelo. Barbosa e Pité eran produtores de Cool Train Crew, do que Kalaf era un dos vocalistas. Os tres estaban interesados en crear un proxecto baseado no *kuduro*, e decidiron poñelo en marcha tras coñecer a Carvalho, un produtor de hip hop de Angola que estaba de paso por Portugal. O nome da formación está inspirado na freguesía de Buraca, do concello de Amadora.

O seu primeiro traballo foi o EP *From Buraka*, distribuído polo selo independente Enchufada. Nel estaba o que sería o seu primeiro éxito, o sinxelo "Yah!", coa colaboración da cantante angolana MC Petty. O álbum foi reeditado en formato CD, e valeulles para comezar darse a coñecer e actuar en festivais como Glastonbury, Roskilde ou Sónar.

En 2007 lanzaron un segundo EP, *Sound of Kuduro*, no que colabora M.I.A. e outros artistas angolanos e portugueses. Este traballo serviu de punto de partida para o lanzamento do segundo disco, *Black Diamond* (Sony BMG, 2008). O sinxelo de lanzamento, "Kalemba (wegue wegue)", conta coa voz de Pongolove. Ese mesmo ano Buraka Som Sistema gañou o premio ao mellor artista portugués nos MTV Europe Music Awards.

## Discografía 
* *From Buraka to the World* (2006, Enchufada)
* *Black Diamond* (2008, Sony BMG)

## Notas 
## Véxase tamén 
### Ligazóns externas 
* MySpace de Buraka Som Sistema
Asma

O termo **Asma** pode referirse a:

*A **asma**, enfermidade inflamatoria do aparato respiratorio que provoca dificultade na respiración.

Como topónimo, pode referirse a:

;En Galiza
***San Fiz de Asma**, parroquia do concello de Chantada;
***San Salvador de Asma**, parroquia do concello de Chantada;
***San Xurxo de Asma**, parroquia do concello de Chantada;
***Santa Cristina de Asma**, parroquia do concello de Carballedo;
***Santa Uxía de Asma**, parroquia do concello de Chantada.

;Río de Galiza
***Río Asma**, afluente do Miño.